ΓΡΑΠΤΗ ΕΡΩΤΗΣΗ P-1118/02

υποβολή: Andr Brie (GUE/NGL) προς το Συμβούλιο

(11 Απριλίου 2002)

Θέμα: Αντίδραση σε δήλωση του βρετανού Υπουργού Αμύνης, κ. Geoff Hoon, σχετικά με την πολιτική της Βρετανίας έναντι του Ιράκ και την ενδεχόμενη χρήση πυρηνικών όπλων

Θα ήθελα να επιστήσω την προσοχή του Συμβουλίου στην πρόσφατη δήλωση του βρετανού Υπουργού Αμύνης, κ. Geoff Hoon, ο οποίοςποστήριξε ότι η Βρετανία έχει κάθε δικαίωμα να χρησιμοποιήσει βία χωρίς εντολή των Ηνωμένων Εθνών, συμπεριλαμβανομένης της χρήσης πυρηνικών όπλων σε ακραίες περιστάσεις, εάν ο Σαντάμ Χουσεΐν θεωρηθεί ως απειλή (Financial Times, 25 Μαρτίου 2002).

Σχετικά με αυτό, ερωτώ το Συμβούλιο κατά πόσον θεωρεί ότι η ως άνω δήλωση είναι σύμφωνη προς το διεθνές δίκαιο, δεδομένων ιδίως:

- της απόφασης 984 (1995) του Συμβουλίου Ασφαλείας του ΟΗΕ, που εγκρίθηκε κατά την 3514η σύνοδό του (στις 11 Απριλίου 1995) και συγκεκριμένα της παραγράφου 1: Λαμβάνει ευχαρίστως γνώση των δηλώσεων στις οποίες προέβησαν ένα προς ένα τα κράτη που διαθέτουν πυρηνικά όπλα (S/1995/261, S/1995/262, S/1995/263, S/1995/264, S/1995/265) και στις οποίες παρέχουν διαβεβαιώσεις ασφαλείας κατά της χρήσης πυρηνικών όπλων προς τα κράτη που δεν διαθέτουν πυρηνικά όπλα και έχουνπογράψει τη Συνθήκη για τη Μη Διάδοση των Πυρηνικών Όπλων·

- της δήλωσης στην οποία προέβη το Ηνωμένο βασίλειο ότι δεν θα χρησιμοποιήσει πυρηνικά όπλα εναντίον κρατών που δεν διαθέτουν πυρηνικά όπλα και που έχουνπογράψει τη Συνθήκη για τη Μη Διάδοση των Πυρηνικών Όπλων, εκτός από την περίπτωση εισβολής ή οιασδήποτε άλλης επίθεσης κατά του Ηνωμένου Βασιλείου, των εξαρτημένων εδαφών του, των ενόπλων δυνάμεων ή άλλων στρατευμάτων του, των συμμάχων του ή κατά κράτους προς το οποίο το ΗΒ έχειποχρέωση ασφαλείας, εισβολής ή επίθεσης που πραγματοποιεί ήποστηρίζει το συγκεκριμένο χωρίς πυρηνικά όπλα κράτος σε συμφωνία ή συμμαχία με κράτος που διαθέτει πυρηνικά όπλα·

- της συμβουλευτικής γνώμης του Διεθνούς Δικαστηρίου (8 Ιουλίου 1996) κατόπιν αιτήσεως της Γενικής Συνέλευσης των Ηνωμένων Εθνών, σχετικά με το θέμα της νομιμότητας της απειλής ή της χρήσης πυρηνικών όπλων, και συγκεκριμένα της απόφασής του ότι η απειλή ή η χρήση βίας με πυρηνικά όπλα που είναι αντίθετη προς το άρθρο 2 παράγραφος 4 του Χάρτη των Ηνωμένων Εθνών και που δεν πληροί όλες τις απαιτήσεις του άρθρου 51, είναι παράνομηκαι ότι η απειλή ή η χρήση πυρηνικών όπλων θα ήταν εν γένει αντίθετη προς τους κανόνες του διεθνούς δικαίου που εφαρμόζονται κατά τις ένοπλες συρράξεις, και ειδικότερα προς τις αρχές και τους κανόνες του ανθρωπιστικού δικαίου· επιπλέον, το ΔΔ ερμήνευσε τον Χάρτη του ΟΗΕ εις τρόπον ώστε η έννοια της άπειλής' και της 'χρήσης' βίας στο άρθρο 2, παράγραφος 4 του Χάρτη είναι παράλληλες μεταξύ τους δεδομένου ότι εάν η χρήση βίας σε μια δεδομένη περίπτωση είναι παράνομη — για οποιονδήποτε λόγο — τότε η απειλή χρήσης της βίας αυτής θα είναι επίσης παράνομη.

Απάντηση

(3 Οκτωβρίου 2002)

Δεν εμπίπτει στις αρμοδιότητες του Συμβουλίου να σχολιάζει τις δηλώσεις του Βρετανούπουργού Άμυνας.

Το Συμβούλιο είναι πεπεισμένο ότι το Ιράκ πρέπει να εφαρμόσει πλήρως, χωρίς όρους και προϋποθέσεις, τις αποφάσεις του Συμβουλίου Ασφαλείας των Ηνωμένων Εθνών, και συγκεκριμένα τις αποφάσεις 687, 1284 και 1382.